Ummagumma

„Ummagumma“ – ketvirtas grupės Pink Floyd progresyvaus, psichodelinio ir eksperimentinio roko dvigubas albumas, išleistas 1969 m. spalio 25 d. Albumas pasiekė 5 vietą angliškame dainų dešimtuke ir 74 vietą JAV.

 Kilmė 
Šis Pink Floyd albumas išleistas praėjus trims mėnesiams po „More“ albumo pasirodymo. Albumo pavadinimas kilęs iš žargoninio žodžio „seksas“. Albumo įrašymu šį kartą užsiėmė kitas EMI įrašų studijos padalinys – „Harvest“. Albumo prodiuseriu paskutinį kartą buvo Normanas Smitas. Albumas įdomus tuo, kad vienoje plokštelėje koncertiniai kūriniai (1969 m. balandžio 27 d. „Mothers Club“ Birmingeme ir 1969 m. gegužės 2 d. Mančesterio prekybos rūmuose), kitoje – grupės narių soliniai eksperimentiniai darbai. Įrašų kompanijai „Harvest“ šis dvigubas albumas buvo pirmas, kuris pakliuvo į Topus. 1987 m. albumas išleistas dviem CD. Skaitmeninis CD (Live: 8 31213 2; Studio: 8 31214 2) variantas 1994 m. išleistas Europoje ir 1995 m. JAV.

 Albumo viršelis 
Albumo viršeliu užsiėmė S. Torgersono dizaino studija „Hipgnosis“. Jame panaudotas miuziklo „Gigi“ viršelis su gupės nariais, ko nėra JAV išleistame variante, - matyt dėl autorinių teisių. Kitoje viršelio pusėje pavaizduotas Pink Floyd techninis personalas ir techninės priemonės, sudėtos ant „Biggin Hill“ oro uosto pakilimo tako. Atvertus albumą matome R. Votersą su buvusia pirmąja žmona Džiuljeta (Juliette Gale). Išleistuose CD leidiniuose R. Voterso žmonos ir oro uosto pakilimo tako nebeliko. 1994 m. radikaliai atnaujintas “Ummagumma“ albumas išleistas reljefiniu viršeliu ir pridėtas plakatas. Vėl sugrąžinta oro uosto nuotrauka, atsirado papildomos nuotraukos, darytos albumo įrašo metu, bei pasikeitė originalios muzikantų portretinės nuotraukos. 

 Dainų sąrašas 
 Pirma plokštelė (LP): koncertinis albumas 
250px|right|thumb|Koncertinio Pink Floyd albumo „Ummagumma“ viršelis
Pirma pusė
 „Astronomy Domine" (Syd Barrett) – 8:29 
 „Careful with That Axe, Eugene" (Roger Waters, Richard Wright, David Gilmour, Nick Mason) – 8:50 

Antra pusė
 „Set the Controls for the Heart of the Sun" (Roger Waters) – 9:12 
 „A Saucerful of Secrets" Roger Waters, Richard Wright, David Gilmour, Nick Mason) - 12:48 
 „Something Else" 
 „Syncopated Pandemonium" 
 „Storm Signal" 
 „Celestial Voices"

 Antra plokštelė: studijinis albumas 
Pirma pusė
 „Sysyphus Part 1" (Roger Waters) – 1:03 (CD) 4:29 (originalas 1969 LP) 
 „Sysyphus Part 2" (Roger Waters) – 3:30 (CD) 1:49 (originalas 1969 LP) 
 „Sysyphus Part 3" (Roger Waters) – 1:49 (CD) 3:07 (originalas 1969 LP) 
 „Sysyphus Part 4" (Roger Waters) – 6:59 (CD) 3:38 (originalas 1969 LP) 
 „Grantchester Meadows" (Roger Waters) – 7:26 
 „Several Species of Small Furry Animals Gathered Together in a Cave and Grooving with a Pict" (Roger Waters) – 4:59 

Antra pusė
 „The Narrow Way Part 1" (David Gilmour) – 3:27 
 „The Narrow Way Part 2" (David Gilmour) – 2:53 
 „The Narrow Way Part 3" (David Gilmour) – 5:57 
 „The Grand Vizier's Garden Party Part 1: Entrance" (Nick Mason) – 1:00 
 „The Grand Vizier's Garden Party Part 2: Entertainment" (Nick Mason) – 7:06 
 „The Grand Vizier's Garden Party Part 3: Exit" (Nick Mason) – 0:38 

 Atlikėjai 
 Deividas Gilmoras – gitara ir vokalas 
 Rodžeris Votersas – bosinė gitara, vokalas ir efektai kūrinyje „Several Species of Small Furry Animals Gathered Together in a Cave and Grooving with a Pict“
 Ričardas Raitas – klavišiniai, vokalas
 Nikas Meisonas – būgnai, mušamieji instrumentai
 L. Meison (Lindy Mason) N. Meisono žmona – fleita

Kategorija:Pink Floyd albumai
Kategorija:1969 albumai